หยาดทิพย์ เลิฟซีนร้อนฉ่า บี้ แต่งเมีย-แอบฟาดแม่ยาย ในละคร ไฟสิ้นเชื้อ
ไฟลุกท่วมจอคืนนี้ กับฉากสุดร้อนแรงของละคร ไฟสิ้นเชื้อ เมื่อ หยาดทิพย์ ราชปาล ในบท อรวี คุณแม่ 40 ยังแซ่บ จัดงานแต่งให้ ฟ้า-ยงวรี รับบท ฟ้า ลูกสาววัยละอ่อนกับหนุ่ม บี้-ธรรศภาคย์ ชี รับบท เบน ลูกชายเพื่อน แต่อาศัยจังหวะเผลอแม่เจ้าสาวมาฟาดกับเจ้าบ่าวกันที่ริมระเบียง กอดจูบกันนัวเนียไม่อายผีสางกันเลยทีเดียวผกก. ศรา ยืนยง บอกฉากนี้แรงและเป็นการเริ่มของ ไฟราคะ ที่ตัวละคร อรวี จุดขึ้นมาอย่างผิดศีลธรรม คือแอบเล่นชู้กับ สามีลูกสาว ทั้ง หยาด และ บี้ จึงต้องทำให้คนดูเห็นว่าตัวละครถลำลึกโดยไม่มีความยับยั้งชั่งใจถึงผิดชอบชั่วดี>> อ่านเรื่องย่อนิยายทุกเรื่อง คลิกที่นี่ <<ดังนั้น จึงขอให้ หยาด กับ บี้ เล่นเลิฟซีนแบบจริงจัง แล้ว หยาด ก็ต้องเป็นฝ่ายรุก และแสดงออกถึงความร้อนแรง หยาด ฟังบรีฟแล้วก็อึ้งไปพักนึง ก่อนจะแสดงสปิริตว่าจะเล่นให้เต็มที่การถ่ายทำฉากนี้เริ่มจากบรรยากาศงานแต่งที่ทำตามพิธีทุกอย่าง พอเสร็จสังเกตเห็นเจ้าบ่าวหายไป แม่เจ้าสาวอย่าง หยาด เลยอาสาไปตาม แต่พอเดินมาถึงระเบียงชั้นสองก็เห็นเจ้าบ่าว บี้ ยืนอยู่ หยาด เดินไปหาด้วยสายตาร้อนแรงท้าทาย บี้ จ้องไปในดวงตา หยาด ด้วยดวงตาร้อนแรงด้วยแรงปรารถนาเช่นกันหยาด เปิดเกมก่อน ทันทีโผเข้าจูบ บี้ ก่อนที่ บี้ จูบกลับอย่างเผ็ดร้อน ทั้งคู่กอดรัดฟัดกันนัวเนีย พอ ผกก.ได้ภาพสมใจก็สั่งคัตทันที บี้ รีบขอโทษขอโพย หยาด อีกครั้งทั้งที่ก่อนถ่ายก็ขอโทษไปแล้ว ขณะที่ ผกก.ก็เอ่ยชมทั้งคู่ว่าเล่นได้อารมณ์ตามที่ต้องการบอกเลยห้ามพลาดเด็ดขาด คืนนี้ 20.30 น. ทางช่อง GMM25 และรับชมย้อนหลังทาง Viu.
ไฟลุกท่วมจอคืนนี้ กับฉากสุดร้อนแรงของละคร ไฟสิ้นเชื้อ เมื่อ หยาดทิพย์ ราชปาล ในบท อรวี คุณแม่ 40 ยังแซ่บ จัดงานแต่งให้ ฟ้า-ยงวรี รับบท ฟ้า
ไฟสิ้นเชื้อ,หยาดทิพย์ ราชปาล,บี้ ธรรศภาคย์,ฟ้า ยงวรี,ละครช่องGMM25,นิยาย,ข่าววันนี้,ละคร